મેં પોઝિટિવલી વિચારવાનું શરૂ કર્યું. ‘પોસ્ટર બૉયઝ’ બાદ ‘યમલા પગલા દિવાના ફિર સે’ શરૂ કરવાના હતા. મેં ફિઝિકલ ટ્રેનિંગ શરૂ કરી દીધી અને સમજી-વિચારીને વસ્તુ ખાવા લાગ્યો. મેં છેલ્લા બે વર્ષથી શુગર લીધી નથી. હા, ક્યારેક ચૉકલેટ્સ ખાઈ લઉં છું. ‘સેલિબ્રિટી ક્રિકેટ લીગ’ દરમિયાન મારી સલમાન સાથે કેઝ્યુઅલ વાત થઈ અને અમે ત્યારથી ટચમાં છીએ. એકવાર તેણે મને કહ્યું કે, ‘જો, જ્યારે અમારું કરિયર નહોતું ચાલી રહ્યું તો હું અને સંજય દત્ત, તારા ભાઈ (સની દેઓલ)ની પીઠ પર ચડી ગયા હતા.’ તે વખતે મેં પણ તેને કેઝ્યુઅલી કહી દીધું કે, ‘મામૂ, મને તારી પીઠ પર ચડવા દે.’ પછી તેણે મને એક દિવસ પૂછ્યું કે, ‘શર્ટ ઉતારીશ?’ મેં કહ્યું કે, ‘મામૂ, હું કંઈ પણ કરીશ.’ અને પછી મને તેની ફિલ્મ મળી ગઈ.